ڕێکوزیاو (واران)ی بەردەوامەن جە هەرمانێو چالاکییە ڕۆشنویریو ئەدەبییەکاش، جەی چوارچێوەنە یەرێ بەرهەمێ نویسەرا هەورامانیش بە چاپ یاونێ کە بەرهەمەکێ هینێ ڕەوانشاد مامۆسا ولی فەتاحی، نویسەر فەرشید روستەمی و نویسەر مەنوچەھر تەوفیقی-یەنێ.
بەرهەمی یوەم، بەنامێ (جەمیلە)ین  رۆمانیوی عاشقانەن و نویسەرەکەش جەنگیز ئاتیماتۆڤ-ـەن و جە فارسییەوە کۆچکەردە ماموسا وەلی فەتاحی هۆرگێڵنان پەی سەرو زوانو ھۆرامی.
بەرھەمی دوەم، کۆمەڵێو شیعرێ تازێ هۆرامیێ جەوێش مەگێرۆن کە جە نویستەی، ئامادەکەردەی، کۆکەردەی نویسەر  و شاعیر فەرشید روستەمی-ن و هەر وێچش هۆرگێنانی پەی  زوانو فارسی و وەڵاوش کەردەنەوە.
بەرھەمی یەرەم، کۆمەڵە شیعرێ زارۆڵان کە ماموسا مەنوچەھر تەوفیقی بە ھۆرامی نویستەن.
ڕیکوزیا وارانی بە ئەرک و وێش هۆرئێستەن و ھامکار بییەن جە بەچاپ یاونای هەر یەرە بەهەمەکەی وبڕیاریچەن جە ئایندەنە چەنڎین بەرهەمێ تەرێ شاعیرا و نویسەراو هەورامانی جە ئەستۆو وێش بگێرۆنە.
